邓家希

邓家希（缅甸语：ကြယ်စင်／Kyal Sin，2001年12月20号—2021年3月3号）是缅甸曼德勒一位华人少女。2021年3月3号，佗勒参加抗议活动个辰光畀军方个子弹打煞。

 生平 
邓家希是一爿理发店老板个独生囡儿。佗勒曼德勒做舞蹈员，也是跆拳道冠军。

 抗议 
2021年2月1号，缅甸发生军事政变，昂山素季等民选领导人畀伊拉推翻，接牢仔爆发着民众反对政变个示威活动。2月11号，邓家希来勒街上挥动全国民主联盟个旗抗议政变。

2021年3月3号，邓家希搿牢爸爸道别后，出门参加和平抗议活动。之前佗勒Facebook留言讲，假使自家转弗来，希望拿器官捐畀别人家。佗著个黑颜色衣裳上头写个是“Everything will be OK”（侪会好出来个）。示威个辰光佗喊过：“我里弗会逃”“我里民众个血弗应该流勒地上”。安全部队发射催泪瓦斯之后，邓家希踢爆水管，让示威者好用水汏汏眼睛。下昼里，佗畀子弹打中头部，弗幸死亡。3号一天共总有38个人畀伊拉打煞。

3月4号，邓家希个葬礼来勒曼德勒举行，大批民众为佗送行。其后缅甸官方拿佗个遗体开棺调查。

 参考资料 

 外部链接 
 邓家希个Facebook页面

Category:缅甸人
Category:邓姓